
Z A P I S N I K
od 25. kolovoza 2026. 
u prethodnom postupku radi rasprave o pretpostavkama za otvaranje stečajnog postupka nad dužnikom trgovačkim društvom ARBUM d.o.o. za ugostiteljstvo, turizam i trgovinu, Rab, Mali Palit bb, OIB: 42276646191.


OD SUDA PRISUTNI:
Daniela Korlević, sutkinja
Dajana Jurković, zapisničar

Početak u 09:00 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: Vanja Matahlija, zastupnica po zakonu uz supruga Tihomira Matahlija i pun. Maju Gašić, odvj., punomoć u spisu     
Za FINA: nitko, dostava poziva uredno iskazana  
	
Utvrđuje se da spisu prileži podnesak predlagatelja od 4. kolovoza 2026. prema kojem dužnik na dan 4. kolovoza 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 589 dana u ukupnom iznosu od 74.298,08 EUR.

Utvrđuje se da u spisu prileži podnesak treće osobe Tihomira Matahlije iz Lopara, Lopar 507, koji u privitku dostavlja dokaz o dodatnim sredstvima koja treba uprihoditi u kratkom roku od 15 dana.

Treća osoba Tihomir Matahlija povlači izjavu o pristupanju dugu koju je dao 28. svibnja 2026. i 21. kolovoza 2026.

Zastupnica dužnika po zakonu navodi da gospodin Ivan Radman s osnove pozajmice duguje njenom suprugu Tihomiru Matahlija iznos od 245.000,00 EUR koji se isti obvezuje uplatiti najkasnije u roku od 15 dana po primitku njegove tražbine po Ugovoru o kupoprodaji poslovnog udjela sklopljenog sa MOBILNA KUĆICA VOLANTES d.o.o.
Po primitku navedenog iznosa na račun dužnika bit će uplaćen novčani iznos koji potreban za deblokadu računa, lime bi se otklonio stečajni razlog nesposobnost za plaćanje. Stoga zastupnica dužnika po zakonu predlaže sudu odgodu današnjeg ročišta.

Utvrđuje se da prema Očevidniku neizvršenih osnova za plaćanje na dan 25. kolovoza 2026. dužnik ima neizvršene osnove za plaćanje u ukupnom iznosu od 70.883,96 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

Sudac donosi
r j e š e n j e 

Prihvaća se prijedlog zastupnice dužnika po zakonu i današnje ročište se odgađa, a slijedeće zakazuje za 

     1. listopada 2026. u 09:30 sati
   kod Trgovačkog suda u Rijeci 

što prisutna zastupnica dužnika po zakonu i pun. dužnika primaju na znanje i smatraju se uredno pozvanima, a predlagatelja i privremenog stečajnog upravitelja se poziva objavom ovog poziva na mrežnoj stranici e-Oglasne ploče suda.

Dovršeno u 9:25 

 	  	                                    Sutkinja             	Zastupnica dužnika po zakonu

